เงินบาทเปิดตลาด 30.50/52
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 30.50/52 ปรับตัวแข็งค่าตามภูมิภาค
3 มี.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 30.50/52 ปรับตัวแข็งค่าตามภูมิภาค
นักบริหารเงินธนาคารซีไอเอ็มบีไทย กล่าวว่า เงินบาทเปิดตลาดเช้านี้ที่ระดับ 30.50/52 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 30.53/55 บาท/ดอลลาร์ โดยเคลื่อนไหวในทิศทางเดียวกับค่าเงินในภูมิภาค
"(เงินบาท) ปรับตัวแข็งค่าตามภูมิภาค เนื่องจากดอลลาร์ปรับตัวอ่อนค่าเมื่อเทียบกับสกุลอื่น" นักบริหารเงิน กล่าว
นักลงทุนหันไปถือครองเงินตราสกุลอื่นแทนดอลลาร์สหรัฐมากขึ้น ประกอบกับความกังวลเรื่องปัญหาความไม่สงบในตะวันออกกลาง โดยเฉพาะอิหร่านที่แสดงท่าทีไม่ต้องการให้ชาติตะวันตกเข้าไปเกี่ยวข้อง ซึ่งปัญหาดังกล่าวกดดันราคาน้ำมันในตลาดโลกให้ถีบตัวสูงขึ้นแตะระดับ 120 ดอลลาร์/บาร์เรล และเกรงว่าจะปรับสูงขึ้นไปถึง 130 ดอลลาร์/บาร์เรล
สำหรับความเคลื่อนไหวของสกุลเงินหลักต่างประเทศที่สำคัญ เงินเยนอยู่ที่ระดับ 81.83/85 เยน/ดอลลาร์ ปรับตัวแข็งค่าจากระดับ 81.92/96 เยน/ดอลลาร์ ส่วนเงินยูโรอยู่ที่ระดับ 1.3855/3860 ดอลลาร์/ยูโร ปรับตัวแข็งค่าจากระดับ 1.3801/1.3804 ดอลลาร์/ยูโร 
นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 30.45-30.60 บาท/ดอลลาร์